Суҳроб Ҷанҷолов

Сӯҳроб Ҷанҷолов (таваллуд: 1976, ноҳияи Файзобод, ҶШС Тоҷикистон) — ҳунарпешаи театр ва синамо, директори Муассисаи давлатии «Филармонияи давлатии кӯдаконаи Тоҷикистон».

 Зиндагинома 
Сӯҳроб Ҷанҷолов пас аз хатми мактаби миёна ба Донишкадаи давлатии фарҳанг ва санъати Тоҷикистон дохил шуда, курси актиёриро таҳти роҳбарии Фаррух Қосимов ва Қурбони Собир хатм намудааст. Дар давраи мактабхонӣ дар навохтани созҳои табл ва най маҳорат дошт, ки ин баъдан дар фаъолияти ҳунарияш ба ӯ кӯмак намуд.

 Фаъолияти ҳунарӣ 

 Театри «Аҳорун» 
Фаъолияти касбии Сӯҳроб Ҷанҷолов ҳанӯз дар давраи донишҷӯӣ дар Театри Аҳорун оғоз ёфтааст. Аввалин нақши ӯ дар намоишномаи «Даҷҷол» буд. Дар ин театр ӯ на танҳо ҳамчун ҳунарманд, балки дар бахшҳои техникӣ (мусиқӣ ва нур) низ таҷриба андӯхтааст.

Намоишномаҳои муҳим:
 «Шайхи Санъон»
 «Марги Яздигурд»
 «Шоҳ Лир»
 «Лайливу Маҷнун»
 «Шоҳ Фаридун»

 Театри ба номи В. В. Маяковский 
Аз соли 2004 то 2008 дар Театри давлатии драмаи русии ба номи В. В. Маяковский фаъолият намуда, дар намоишномаҳои «Мауглӣ», «Журдени камақл», «Рустаму Сӯҳроб» ва «Зани сарватманд» нақшҳои марказиву лаҳзавиро офаридааст.

 Театри давлатии ҷавонони Тоҷикистон 
Аз соли 2008 ба Театри давлатии ҷавонони Тоҷикистон ба номи Маҳмудҷон Воҳидов ба кор даромад. Нақши «Манқурт» дар намоишномаи «Рӯзи дарозтар аз қарн» ва нақши «Ҳаҷӣ» дар намоишномаи «Рустаму Сӯҳроб» аз муваффақтарин корҳои ӯ дар ин театр маҳсуб мешаванд.

 Фаъолияти омӯзгорӣ ва роҳбарӣ 
Пас аз хатми донишкада, дар баробари фаъолияти ҳунарӣ, ба ҳайси омӯзгори фанни «ҳаракати саҳна» ва «ҷангу шамшерзанӣ» дар Донишкадаи фарҳанг ва санъат дарс додааст.

Ӯ муддате вазифаи муовини директори Театри давлатии ҷавонони Тоҷикистон ба номи Маҳмудҷон Воҳидовро бар дӯш дошт. Соли 2025 Сӯҳроб Ҷанҷолов директори Филармонияи давлатии кӯдаконаи Тоҷикистон таъин гардидааст.

 Синамо 
Сӯҳроб Ҷанҷолов дар синамои ватанӣ ва хориҷӣ (Русия) фаъол аст:

 «Афсар» (коргардон Мурат Алиев, «Мосфилм»);
 «Журналист» (коргардон Аъзам Розиқов);
 «Муаллим» (коргардон Носир Саидов);
 «Бародарон» (коргардон Павел Лунгин, Русия, 2017) — нақши ҷосус;
 «Паймон» — саҳнагузори ҳолатҳои ҷангӣ.

 Ҷоизаҳо 
 Шоҳҷоиза (Grand Prix): 27-умин ҷашнвораи байналмилалии «Фаҷр» (Эрон) барои намоишномаи «Рустаму Сӯҳроб».
 Ҷоизаҳои байналмилалӣ: Соҳиби чандин ҷоизаҳо дар ҷашнвораҳои театрии Қирғизистон ва Қазоқистон («Наврӯз»).https://sputnik.tj/20161029/Mohpaikar-joiza-Almaato-1020974464.html

 Эзоҳ 

Гурӯҳ:Ҳунарпешагони Тоҷикистон
Гурӯҳ:Зодагони ноҳияи Файзобод
Гурӯҳ:Шогирдони Фаррух Қосимов
Гурӯҳ:Зодагони соли 1976